Pleurati III

Pleurati III ( Greqishtja e Lashtë : Πλευρᾶτος; sundoi rreth vitit 205 - 181 pes ) ishte një sundimtar i mbretërisë ilire nën dinastinë Labeatan .  Ai ishte i biri i Skerdilaidit . Pleurati vazhdoi politikën pro-romake të babait të tij edhe më me vendosmëri, aq sa besnikëria e tij ndaj Romës ishte e njohur, madje edhe për dinastët tjerë. Ai arriti të zgjasë kufijtë e Shtetit Ilir në jug kur u shpërblye me tokën e aneksuar nga Filipi V i Maqedonisë . Ai u bë një nga mbretërit më të shquar ilirë të kohës për shkak të besnikërisë ndaj romakëve. Épire, Illyrie, Macédoine: mélanges offerts au professeur Pierre Cabanes By Danièle Berranger, Pierre Cabanes, Danièle Berranger-Auserve Pleurati u pasua nga djali i tij Genti. 

 Biografia 
Pleurati është renditur në mesin e palëve në Traktatin e Foenikes në 205 para Krishtit. Ka dëshmi se Pleurati mund të ketë mbretëruar me babanë e tij si bashkë-regjentë para vitit 205 para Krishtit. The Illyrians - John Wilkes pg:170 Ai mund të ketë qenë duke u përgatitur për të ardhmen e tij si mbreti i vetëm i Shtetit Ilir. Nga viti 200 para Krishtit Pleurati po sundonte i vetëm kur u shfaq në selinë romake në Dasareti duke ofruar për të ndihmuar ekspeditën kundër Maqedonisë . Konsulli romak P. Sulpicius Galba e refuzoi ofertën por premtoi se do të kërkonte ndihmën e Pleuratit kur ushtria e tij të ishte në Maqedoni. Pleurati ishte aleat me Baton e Dardanisë, dhe ata të dy pushtuan Maqedoninë në 199 para Krishtit. Edhe pse Pleurati pushtoi territoret e Filipit V të paktën një herë, kontributi i tij në fitoren romake në 197 para Krishtit do të dukej të ishte minimal. Épire, Illyrie, Macédoine: mélanges offerts au professeur Pierre Cabanes By Danièle Berranger, Pierre Cabanes, Danièle Berranger-Auserve Kryesisht ishte Bato ai që u shkaktoi dëme Maqedonasve dhe u bë një kërcënim më i madh për kufijtë e tyre veriorë.

Sidoqoftë, në vitin 196 para Krishtit Pleurati u shpërblye me posedimin e rajonit strategjik të Lynkestis, i cili kishte qenë në duart e Maqedonisë për gati dy shekuj pas humbjes së Bardhyllis në 358 para Krishtit. Shtetit Ardian iu dha gjithashtu kontrolli mbi Parthinin Ilir, ishaleatë romakë në luginën e Shkumbinit dhe qytetet në Iliri të cilat ishin nënshtruar nga Filipi. Livy 33.34 10-11 Më parë ai ndoshta kishte marrë disa rajone të kontrolluara më parë nga Shteti Ardian dhe të aneksuar nga Filipi, megjithëse kjo nuk është e sigurt. Livy 27.30.13 Kjo u vuri nën kontrollin e Pleuratit, rrugën për të sulmuar Maqedoninë nga perëndimi, por qëllimi romak ishte më shumë të mohonte kontrollin ndaj Maqedonisë sesa të sinjalizonte respektin e tyre për Pleuratin. Bato nga ana tjetër nuk iu dha asnjë fitim territorial, siç ishte Paeonia të cilën Dardanët e kishin dëshiruar prej kohësh.

Nga 189 pes ai u konsiderua si një nga mbretërit klientë më idealë të romakëve. Polybius 21.11, 7-8 në të njëjtin vit mbreti i Pergamit dhe një aleat i vjetër i romakëve, Eumenes, u ankua në Senat se Pleurati nuk kishte merituar aq shumë rritje të fuqisë së tij në Iliri . Euemenes këmbënguli se Pleurati në fakt nuk bëri asgjë për romakët, merita e tij e vetme qëndronte në faktin se ai nuk u shkaktoi atyre ndonjë dëm. Polybius 21.21 3-4 Sido që të jetë, Pleurati u bë i famshëm për atë që kishte fituar nga besnikëria ndaj romakëve, dhe Polybius raporton se në këmbim të mos bërit asgjë, ai u bë më i madhi nga sundimtarët e Ilirisë. The Illyrians - John Wilkes pg:171 Pleurati gjithashtu kishte Dalmatët në Ilirinë veriore nën kontrollin e tij, të cilat më vonë fituan pavarësinë e tyre kur Genti erdhi në fron.

Një pjesë e autoritetit të Pleuratit, ose në të vërtetë pjesa më e madhe e tij, bazohej në një flotë relativisht të fortë me lemba. Pleurati u lejua të plaçkiste dhe shkatërronte bregdetin e Aetloia me gjashtëdhjetë lembi gjatë raundit tjetër të luftës në 189 para Krishtit, por nuk mori asnjë fitim territori në përfundim të armiqësive. Livy 38.7.2 Kjo pa dyshim është bërë me dijeninë e romakëve apo edhe në emër të tyre. Në 181 para Krishtit Pleuratus vdiq dhe u pasua nga djali i tij, Gentius . Ndryshe nga Pleuratus, Gentius zhvilloi marrëdhënie të këqija me Romën dhe më në fund luftoi kundër tyre në Luftën e Tretë Ilire . The Illyrians to the Albanians - Neritan Ceka, p.142 Pleuratus kishte tre djem, Gentius dhe Plator, ndërsa Caravantius ishte vetëm djali i gruas së tij Eurydice. Rome's Mediterranean empire: books forty-one to forty-five and the Periochae By Livy, Jane D. Chaplin, p.147

 Shih edhe 
 Iliria
 Dardania
 Mbretëria e Ilirisë
 Lista e sundimtarëve të Ilirisë

 Bibliografia 



 Referime 
Kategoria:Mbretër (Iliria)